   نئين دهلي (شوبز نيوز) بالي ووڊ اداڪار اربان خان اداڪارا ملائڪا اروڙا سان عليحدگي جي معاملي تي ڳالهائيندي چيو آهي ته ڪجهه ڪم اهڙا هوندا آهن، جيڪي اسان کي نه ڪرڻ گهرجن، تنهن ڪري اسان ڌار ٿيڻ کي ئي بهتر سمجهيو. ارباز خان هڪ ويب سائيٽ کي انٽرويو ڏيندي چيو ته اسان ڪيترائي سال گڏ رهياسين ۽ ڪيترائي حسين لمحا به گڏ گذاريا، جيڪي اڄ به خوبصورت يادن جيان ذهنن ۾ تازا آهن، سڀ کان سٺي ڳالهه ته اسان هڪ ٻار جا والدين به آهيون، اهو ئي سبب آهي جو اسان اڄ به هڪٻئي جي عزت ڪندا آهيون. سندس چوڻ هو ته اسان جي رشتي ۾ ڪجهه ڳالهيون ۽ ڪم اهڙا ٿي ويا، جيڪي اسان کي نه ڪرڻ گهرجن، انهن جي حل لاءِ اسان هڪٻئي ڌار ٿيڻ ئي بهتر سمجهيو پر ان جو اهو مطلب ناهي ته اسان هڪٻئي کان نفرت ڪندا آهيون، اسان جو جيڪو گڏيل رويو آهي، اهو عزت ۽ احترام تي ٻڌل آهي.